Horlojo

Horlojo esas aparato qua montras hori e minuti (e sekundi) dil diala tempo. Ol povas esar portebla en karpo o posho. Publika horlojo esas, exemple en kirko-turmo o che horlojo-butiko kom reklamo. Hemala horlojo esas exemple sur muro o tabulo. Horlojo esas uzata anke por vekigar dormanto od altre remarkigar la tempo-instanto.

Nun horo esas  (UTC).

 Pri historio di horlojo 
 Suno-horlojo uzesas en Babilonia c. 3000 aK.
 Sablo- o glaso-horloji uzesas en anciena Egiptia c. 1500 aK.
 Aquo-horloji uzesas en anciena Egiptia c. 1400 aK.
 Mekanik-horloji inventesas dum Mezepoko en Europa.
 Sablo-horloji populareskas en Europa dum la 15ma yarcento. Kun li, mediki mezuras pulso di veino e paroki la longeso di homilio.
 Horlojo por hemo (kun kloko-indexo) inventesis dum la yari 1360a en Italia.
 Portebla horlojo inventesis en Germania dum la yari 1510a.
 Kukulohorlojo expansis ad Europa de Schwarzwald, Germania, dum la yari 1730a.
 Portebla karp-horlojo konstruktesis unesmafoye dum la yari 1800a ma li divenis tre populara erste dum la 20ma yarcento.
 Posho-horlojo divenas populara dum la 19ma yarcento.
 Vekiganta horlojo eniris dormo-chambro ye komenco di la 20ma yarcento. Anke tempo-mezurinta horlojo tre preciza divenas uzata en sporto-areni.
 Quarco-horlojo inventesis en 1927.
 Atomoala horlojo inventesis en 1948.
 Dijitala-horlojo inventesis en 1971.

Kategorio:Tempo